Source: https://www.edilex.fi/tarkennettu_haku/uutiset?classIds%5B%5D=303&classIds%5B%5D=304&classIds%5B%5D=305&classIds%5B%5D=306&classIds%5B%5D=307&classIds%5B%5D=308&classIds%5B%5D=309&classIds%5B%5D=310&classIds%5B%5D=311&classIds%5B%5D=312&classIds%5B%5D=313&classIds%5B%5D=314&classIds%5B%5D=315&classIds%5B%5D=316&classIds%5B%5D=317&classIds%5B%5D=318&classIds%5B%5D=319&classIds%5B%5D=320&classIds%5B%5D=321&classIds%5B%5D=322&classIds%5B%5D=323&typeIds%5B%5D=127%3Afi&perpage=100&offset=1101&sort=timedesc
Timestamp: 2020-01-22 22:42:46+00:00
Document Index: 12680093

Matched Legal Cases: ['tuomioistuin ', '§ 1', 'kko ', 'kko ', 'kko ', 'kko ']

Siviilioikeus (7009)
2 Henkilöoikeus (3057)
2.4 Yhdenvertaisuus ja tasa-arvo (620)
3 Varallisuusoikeus (4988)
3.1 Sopimussuhde (2112)
3.2 Irtain omaisuus (941)
3.3 Kiinteä omaisuus (388)
4 Kuluttajansuoja (4642)
4.1 Myynti ja markkinointi kuluttajille (1489)
Yritystoiminta (6932)
1 Elinkeinot (10918)
1.1 Elinkeinon harjoittaminen (2136)
1.2 Luotto- ja rahoitustoiminta (572)
1.3 Sijoittaminen (316)
1.4 Vakuuttaminen (362)
1.5 Energiantuotanto (247)
2 Yhteisöt (3527)
2.1 Yritysmuodot (680)
2.3 Asumisyhteisöt (387)
3 Kirjanpito ja tilintarkastus (927)
3.2 Tilintarkastus (90)
4 Kilpailu ja julkiset hankinnat (3097)
4.1 Kilpailu (457)
6 Viestintä (2449)
6.2 Viestintäverkot (458)
Verotus (4432)
1 Tulovero ja varojen arvostaminen (3323)
2 Yritysverotus (1862)
4 Kansainvälinen verotus (798)
5 Ennakkoperintä (397)
10 Arvonlisävero (1496)
15 Verotusmenettely ja veronkanto (1488)
16 Verohallinto ja suoritemaksut (516)
Työ- ja sosiaalioikeus (7411)
1 Työ- ja virkasuhde (8148)
1.1 Työsuhde (2341)
1.2 Virkasuhde (1005)
1.6 Yhteistoiminta (131)
2 Työ- ja virkaehtosopimusjärjestelmä (1780)
2.1 Työ- ja virkaehtosopimus (557)
7 Sosiaalihuolto ja -palvelut (2527)
7.1 Sosiaalihuolto (497)
8 Terveydenhuolto ja kuntoutus (4476)
8.7 Potilaan asema ja oikeudet sekä rekisterinpito (311)
8.8 Lääkkeet ja lääketieteelliset tutkimukset (187)
Ympäristö (3637)
1 Ympäristö ja ympäristönsuojelu (4588)
1.4 Luonnonsuojelu (261)
2 Kemikaalit sekä muut riskialttiit aineet ja laitteet (281)
2.1 Kemikaalit (166)
Rikos- ja prosessioikeus (9981)
1 Rikosoikeus (8674)
1.1 Rikokset (4739)
1.2 Esitutkinta ja pakkokeinot (788)
1.3 Rikosoikeudelliset seuraamukset (906)
1.4 Rangaistusten täytäntöönpanon hallinto (203)
2 Prosessioikeus (5914)
2.1 Oikeudenkäynti (2716)
2.3 Oikeusapu ja oikeudenkäynnin kustannukset (752)
2.4 Maksukyvyttömyysmenettelyt (507)
2.6 Kansainvälinen prosessioikeus (252)
Julkisoikeus (6446)
1 Valtio-oikeus (7168)
1.1 Perustuslaki ja ihmisoikeudet (1625)
1.4 Ylimmät laillisuusvalvojat (194)
2 Yleishallinto-oikeus (5490)
2.1 Hallintoasioiden käsittely (1253)
2.2 Viranomaisten toiminnan julkisuus (390)
4 Hallintoalueet ja itsehallinto (3096)
4.2 Kunnat (733)
6 Yleinen järjestys ja turvallisuus (2746)
6.1 Yleinen järjestys ja yleisötilaisuudet (158)
6.5 Poliisitoimi (398)
7 Maanpuolustus ja rajavartiointi (962)
7.1 Maanpuolustus (165)
14013 hakuosumaa
1 - 100 .......... 801 - 900 901 - 1000 1001 - 1100 1101 - 1200 1201 - 1300 1301 - 1400 1401 - 1500 1501 - 1600 .......... 14001 - 14013
26.11.2018 8.00
Kuntien sote-ulkoistusten ja investointien rajoittamista jatketaan vuoden 2022 loppuun asti Hallitus esittää, että niin sanotun rajoituslain voimassaoloa jatketaan vuoden 2022 loppuun asti. Lailla rajoitetaan kuntien sote-palvelujen ulkoistuksia ja investointeja. Myös sote-palvelujen yhteistoiminta-alueita koskevan Paras-puitelain velvoitteita jatkettaisiin vuoden 2020 loppuun.
Hovioikeus: Käräjäoikeus ei menetellyt virheellisesti kiinteistön myyntilupaa koskevan hakemuksen käsittelyssä KO ei ollut menetellyt virheellisesti jättäessään istuntokäsittelyn toimittamatta. KO ei ollut menetellyt virheellisesti myöskään jättäessään pyytämättä kirjallisen lisälausuman valittajalta. Kiinteistön myyntilupaa koskeva pesänjakajan hakemus ei ole OK 8 luvun 1 momentissa tarkoitettu asia, jolloin asian käsittelyn jatkaminen riita-asian käsittelystä säädetyssä järjestyksessä on harkinnanvaraista. KO ei ollut menetellyt virheellisesti, kun se ei ollut näin tehnyt. KO:n ratkaisun lopputulosta ei ollut aihetta muuttaa myöskään pääasian osalta. (Vailla lainvoimaa 23.11.2018)
Hallinto-oikeus: Maahanmuuttovirasto oli voinut hylätä Irakin kansalaisen kansalaisuushakemuksen neljä vuotta sitten tapahtuneen seksuaalirikoksen vuoksiHakija oli syyllistynyt vankeudella rangaistuun tekoon, eikä hän siten täytä nuhteettomuusedellytystä. Arvioitaessa edellytyksestä poikkeamista oli huomattava, ettei hakija ollut syyllistynyt sen jälkeen muuhun kuin päiväsakoilla rangaistuun liikennerikkomukseen. Lisäksi hakija oli esittänyt selvitystä terveydentilastaan, jonka hoitamistarkoituksessa tapahtuvaa hakijan matkustamista Suomen kansalaisuuden saaminen mahdollisesti helpottaisi. Seksuaalirikosta oli kuitenkin pidettävä laadultaan erityisen vakavana rikoksena, eikä hakijalle siitä määrättyä rangaistusta voitu pitää vähäisenä. Kun lisäksi otettiin huomioon, että teosta oli maahanmuuttoviraston päätöksentekohetkellä kulunut vasta noin neljä vuotta, virasto oli voinut kokonaisvaltaisen arvioinnin perusteella katsoa, ettei nuhteettomuusedellytyksestä poikkeamiseen ollut tässä vaiheessa perusteltua syytä. (Vailla lainvoimaa 23.11.2018)
23.11.2018 9.12
Hallinto-oikeuden ratkaisu puhevallasta asiassa jossa oli kysymys henkilökohtaisen avustajan saamisesta kaupungin lautakunnan huostassa olleen lapsen koulunkäynnin tueksiHallinto-oikeus totesi, että lapsen huoltoon kuuluu lapsen huollosta ja tapaamisoikeudesta annetussa laissa säädetty lapsen edustaminen tämän henkilöä koskevissa asioissa. Huostaanotosta huolimatta lapsen huoltajat edustavat lasta tämän henkilöä koskevissa asioissa, ellei laissa ole toisin säädetty. Puhevaltaa koskevassa arvioinnissa oli annettava merkitystä sille, oliko käsiteltävänä olevalla asialla merkitystä huostaanoton tarkoituksen toteutumiseen lastensuojelulain 45 §:ssä tarkoitetulla tavalla. Kun otettiin huomioon, että opetuksen järjestämisestä päättäminen on lastensuojelulain 45 §:n 1 momentin säännöksellä nimenomaisesti säädetty sosiaalihuollosta vastaavan toimielimen päätösvaltaan kuuluvaksi, vireillepano-oikeus ja puhevalta valitusasiassa oli Y:n kaupungin sosiaalihuollosta vastaavalla toimielimellä. (Lainvoimainen)
22.11.2018 13.55
KKV:n kuluttajavinkki: Tarjouskampanjoissa lopullinen hinta ratkaisee, ei aleprosentti – ja muuta rahanarvoista tietoa tarjousmarkkinoininsta Suuri alennusprosentti ei välttämättä tarkoita halpaa tuotetta. Ennen huimiin erikoistarjouksiin tarttumista kannattaakin vertailla mitä tuote maksaa eri yritysten verkkokaupoissa. Näin saat varmuuden siitä, onko hinta kohdillaan. Kuluttajaneuvonta jakaa marraskuussa rahanarvoista tietoa tarjousmarkkinoinnista.
22.11.2018 12.03
Unionin tuomioistuimen ennakkoratkaisu kauppaedustajan käsitteestä Unionin tuomioistuin totesi muun muassa, että jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY 1 artiklan 2 kohtaa on tulkittava siten, ettei se, että henkilö, jolla on pysyvä valtuutus neuvotella tavaroiden myynnistä ja ostosta toisen henkilön puolesta tai neuvotella ja tehdä sopimuksia tällaisista liiketoimista tämän nimissä ja lukuun, harjoittaa toimintaansa kyseisen toisen henkilön toimitiloissa, ole esteenä sille, että häntä pidetään kyseisessä säännöksessä tarkoitettuna kauppaedustajana, jos kyseinen seikka ei estä häntä harjoittamasta toimintaansa itsenäisesti, mikä ennakkoratkaisua pyytäneen tuomioistuimen on tutkittava.
Epäsäännöllinen vuokranmaksu oikeutti vuokrasopimuksen purkamiseen Asiassa katsottiin selostettuun näyttöön ja sen arviointiin nojaten tulleen näytetyksi, että vuokralainen oli HVL 61 § 1 momentin 1 kohdan mukaisesti laiminlyönyt suorittaa vuokria säädetyssä tai sovitussa ajassa siten, että vuokranantajalle oli syntynyt oikeus purkaa vuokrasopimus. Vuokralainen velvoitettiin maksamaan vuokranantajalle oikeudenkäyntikulujen korvauksena avustajan palkkiota 2.480,00 euroa sekä oikeudenkäyntimaksu 250 euroa viivästyskorkoineen. (Vailla lainvoimaa 22.11.2018)Avoin uutinen
21.11.2018 13.17
Hovioikeus kumosi käräjäoikeuden tuomion elinkeinonharjoittajien välisen sopimuksen irtisanomista ja vahingonkorvausta koskevassa asiassa Asiassa oli kysymys siitä, oliko Y Oy:llä ollut sopimuksessa tarkoitettu painava peruste irtisanoa sen ja X Oy:n välinen määräaikainen sopimus. Irtisanomisperusteen puuttuessa oli ratkaistavana lisäksi kysymys vahingonkorvauksesta. Irtisanomisilmoituksessa oli viitattu osapuolten yhteiseen näkemykseen, mutta asiassa jäi näyttämättä, että osapuolet olisivat sopineet tai tarkoittaneet muuta kuin mitä sopimukseen oli kirjattu. Allekirjoittamalla sopimuksen Y oli tietoisena lannoitevalmisteen vastaanottajien määrästä ja sijainnista ottanut riskin kuljetuskustannusten määrästä. Näin ollen irtisanomisilmoituksessa mainittuja kohonneita kustannuksia ei voitu pitää sopimuksessa tarkoitettuna painavana syynä irtisanoa sopimus. Hovioikeus katsoi, etteivät myöskään irtisanomisilmoituksessa mainitut ylikuormat tai alihankkijan vaihdos siitä ilmoittamatta olleet muodostaneet sopimuksessa tarkoitettuja painavia syitä irtisanoa sopimus. Hovioikeus arvioi X Oy:lle aiheutuneen vahingon määräksi 400.000 euroa. (Vailla lainvoimaa 21.11.2018)
20.11.2018 15.11
Miten tapauskäsittely etenee Euroopan kuluttajakeskuksessa? Kun kuluttajalla on ongelma, hän ottaa kuluttajakeskukseen yhteyttä joko soittamalla tai laittamalla viestiä verkkosivuilta löytyvien ohjeiden mukaan. Myös sosiaalisen median kautta voi tehdä alustavia yhteydenottoja ja kyselyjä. Esimerkkitapauksessa kuluttaja otti yhteyttä, kun hänen lentonsa Helsingistä Tbilisiin Riikan kautta myöhästyi.
20.11.2018 13.10
Hovioikeus: Käräjäoikeus ei olisi saanut määrätä A:ta korvaamaan Kelalle sen B:lle maksamaa sairauspäivärahaa ilman Kelan nimenomaista vaatimustaKäräjäoikeus oli hylännyt B:n vahingonkorvauslakiin perustuvan ansionmenetyskorvausta koskevan vaatimuksen. Näin ollen asiassa ei ollut perustetta määrätä A:ta korvaamaan Kansaneläkelaitokselle sen B:lle maksamaa sairauspäivärahaa ja A oli vapautettava velvollisuudesta suorittaa korvausta Kansaneläkelaitokselle. (Vailla lainvoimaa 20.11.2018)
20.11.2018 11.00
Vakuutuslautakunnan ja FINE:n uusimpia ratkaisusuosituksia Vakuutuslautakunta ja FINE ovat julkaisseet ratkaisusuosituksia, joissa on kysymys muun muassa hiehon kuolemasta, oikeusturvavakuutuksesta, tutkimus- ja hoitokuluista, selän vammasta, tupakasta aiheutuneista vahingoista, vuotovahingosta, kuvauskopterin vahingoittumisesta, television rikkoutumisesta, kosteusvauriosta, autovakuutuksesta, polven vammasta, metsästysonnettomuudesta, henkilövahingoista, rakennuskaaren säännösten soveltamisesta ja matkavakuutuksesta.
20.11.2018 9.00
Ruotsissa asuvan tyttären vaatimus yleisen edunvalvojan määräämisestä äidilleen hylättiin - aviopuoliso oli sopiva edunvalvojaksi A:n aviopuoliso B:n sopivuus edunvalvojaksi oli riitautettu A:n tyttären taholta viittaamalla lähinnä B:n puolisoonsa kohdistamaan pitkäaikaiseen väkivaltaan. KO ei ollut antanut tyttären väitteille painoarvoa B:n sopivuutta arvioitaessa. KO oli todennut, että A:n aviopuoliso B oli edunvalvojan tehtävään sopiva sekä hän oli antanut siihen suostumuksensa. Läheisyysperiaate ja edunvalvottavan mielipide puolsivat hänen valintaansa yleisen edunvalvojan sijaan. Valinnassa oli otettava huomioon lisäksi julkisen edunvalvonnan toissijaisuuden periaate. Näiden seikkojen vuoksi KO oli päätynyt B:hen. Tytär vaati HO:ssa, että hänen äitinsä A:n edunvalvojaksi määrätään B:n asemesta yleinen edunvalvoja. Jatkokäsittelylupaa ei myönnetty. (Vailla lainvoimaa 19.11.2018)
19.11.2018 9.00
Hovioikeus: Vetoaminen ylimuistoiseen nautintaan ei estänyt kiinteistön myyntiä perinnönjaon toteuttamiseksiHovioikeus katsoi kuten käräjäoikeus, että HR ei näyttänyt omaavansa sellaista käyttöoikeutta kiinteistöön, joka estäisi sen myynnin perinnönjaon toteuttamiseksi. (Vailla lainvoimaa 19.11.2018)
16.11.2018 10.43
Hovioikeus tuomitsi tehtäviään laiminlyöneen isännöitsijän luottamusaseman väärinkäytöstä sakkoihin - syyte kavalluksesta hylättiin ja isännöitsijä vapautettiin velvollisuudesta suorittaa vahingonkorvausta asunto-osakeyhtiölle Isännöitsijä oli asiassa lausuttu huomioon ottaen selvästi laiminlyönyt yhtiön hallinnon ja taloudellisen aseman kannalta olennaiset isännöitsijän tehtävät. Menettelyllään hän oli aiheuttanut yhtiölle vahinkoa ja siten syyllistynyt luottamusaseman väärinkäyttöön. Sen sijaan KO:n isännöitsijän syyksi lukema kavallussyyte siitä, että hän olisi anastanut asunto-osakeyhtiöltä 4.860 euroa rahaa tekemällä yhtiön tililtä itselleen neljä tilisiirtoa ilman oikeudellisesti hyväksyttävää perustetta, hylättiin. Isännöitsijä vapautettiin velvollisuudesta suorittaa vahingonkorvauksena asunto-osakeyhtiölle anastetuiksi väitetyistä rahavaroista 4.860 euroa korkoineen. (Vailla lainvoimaa 16.11.2018)
15.11.2018 14.42
Perustuslakivaliokunnan lausunnot siviili- ja sotilastiedustelulakiehdotuksista valmistuivat ​Perustuslakivaliokunnan lausunnot siviili- ja sotilastiedustelulakiehdotuksista ovat valmistuneet. Lausunnot liittyvät eduskunnan käsiteltävänä olevaan laajaan tiedustelulainsäädäntökokonaisuuteen. Nyt lausunnon kohteena olevien ehdotuksen lisäksi samaan kokonaisuuteen kuuluvat eduskunnan jo hyväksymä perustuslain 10 §:n muutos ja tiedustelun valvontaa koskevat ehdotukset (HE 199/2017 vp ja PNE 1/2018 vp).
15.11.2018 14.04
Luottojen korkokattoa esitetään laajennettavaksi ja tiukennettavaksi Hallitus esittää tiukennuksia pikaluottoja ja muita kuluttajaluottoja koskevaan lainsäädäntöön. Ehdotuksen mukaan korkokatto laajenisi valtaosaan kuluttajaluottoja. Sääntelyn ulkopuolelle jäisivät vain sellaiset asuntoluotot, joissa vakuutena on asunto tai muuta omaisuutta. Hallitus antoi esityksen eduskunnalle 15. marraskuuta. Muutosten on tarkoitus tulla voimaan vuoden 2019 syyskuussa.
15.11.2018 11.41
Jukka Lång ja Tuomas Haavikko: Mitä muutoksia uusi kansallinen tietosuojalaki tuo käytännössä Tietosuojalain hyväksymistä koskevan eduskunnan vastauksen valmistumiseen voi kulua useita viikkoja tai jopa toista kuukautta eduskunnan käsiteltävänä olevien asioiden poikkeuksellisen vaikeana pidettävän ruuhkan takia. Oikeusministeriön toivomus on toki, että asiaa priorisoitaisiin, jotta vastaus valmistuisi nopeammin. Eduskunnan vastauksen valmistumisen jälkeen tietosuojalaki viedään mahdollisimman nopeasti tasavallan presidentin esittelyyn vahvistettavaksi. Vasta tällöin varmistuu lain voimaantulopäivä. Asiasta kirjoittavat Jukka Lång ja Tuomas Haavikko Dittmar & Indreniukselta.
15.11.2018 11.30
Hyvityksen vaatiminen avopuolisoiden yhteistalouden purkamisessa - hovioikeus arvioi riidan hävinneen naisen oikeudenkäyntikuluvastuuta toisin kuin käräjäoikeus KO oli velvoittanut naisen (A) suorittamaan miehelle (B) hyvityksenä 8 000 euroa (vaatimus oli ollut 15 618 euroa) ja korvaamaan kaksi kolmasosaa B:n oikeudenkäyntikuluista. HO katsoi perustelluksi alentaa A:n korvausvelvollisuuden kolmasosaan B:n vaatimien oikeudenkäyntikulujen määrästä KO:ssa. A oli peruuttanut valituksensa HO:ssa pääasian osalta ja KO:n ratkaisua muutettiin hänen hyväkseen oikeudenkäyntikulujen osalta vain vähäiseltä, harkinnanvaraista seikkaa koskevalta osaltaan. Tähän nähden A oli velvoitettava korvaamaan B:n kohtuulliset oikeudenkäyntikulut HO:sta kokonaisuudessaan. (Vailla lainvoimaa 15.11.2018)
15.11.2018 11.03
Lasten asumista koskevaan isän hakemukseen ei annettu vastausta - hovioikeus palautti asian käräjäoikeuteen kun lasten edun toteutumista ei ollut riittävästi varmistettu Kysymys oli ollut osapuolille ja heidän lapsilleen (s. 2002 ja 2005) erittäin tärkeästä asiasta, jossa sovinto ei ole lasten asumisen ja tapaamisoikeuden osalta sallittu. KO voi sinänsä lähtökohtaisesti ratkaista hakemusasian, johon ei ole annettu vastausta. Tässä tapauksessa KO oli kuitenkin voinut sille esitetyistä asiakirjoista havaita, ettei kysymys lasten asumisesta ollut ollut riidaton. HO katsoi, ettei KO:n olisi tullut ratkaista asiaa pelkästään hakemukseen liitetyn selvityksen perusteella ja ettei KO ollut voinut luotettavasti ratkaista asiaa lasten edun mukaisesti. KO:n olisi tullut varmistaa lasten äidiltä hänen kantansa lasten asumiseen ja tapaamisoikeuteen, joko ottamalla häneen yhteyttä tai järjestämällä asiassa suullinen istunto. KO:n olisi vaihtoehtoisesti tullut kuulla lasten isää istunnossa tai pyytää tältä lisäselvitystä, jonka perusteella KO olisi voinut selvittää, oliko ratkaisu lapsen edun mukainen. Koska lasten edun toteutumista ei ollut riittävästi varmistettu, asian käsittelyä oli jatkettava. Oikeusastejärjestyksen vuoksi asiaa ei voitu käsitellä HO:ssa ensimmäisenä oikeusasteena. Asia oli sen vuoksi palautettava KO:een uudelleen käsiteltäväksi. (Vailla lainvoimaa 15.11.2018)
15.11.2018 7.58
Euroopan parlamentti hyväksyi hintakatot EU:n sisäisille puheluille - EU:n sisäisille puheluille hintakatoksi 19 snt/minuutti, tekstiviestit 6 snt/viesti
- EU-maita vaaditaan helpottamaan 5G-verkkojen käyttöönottoa vuoteen 2020 mennessä
- Pakollinen käänteinen hätänumerojärjestelmä käyttöön katastrofitilanteissa.
14.11.2018 9.00
Toisin kuin käräjäoikeus hovioikeus velvoitti putkiremontin teettäneen taloyhtiön korjaamaan huoneiston pesuhuoneen kynnyksen matalammaksi HO katsoi toisin kuin KO, että asiassa oli tullut näytetyksi, että pesuhuoneen remontti olisi ollut mahdollista toteuttaa toisella tavalla niin, että kynnyskorkeus olisi jäänyt ratkaisevasti matalammaksi. Kynnyksen osalta oli siten kysymys virheestä. Taloyhtiö ei ollut menetellyt huolellisesti, kun se oli sallinut rakenteen, joka heikentää merkittävästi kantajan huoneiston käyttöturvallisuutta. Taloyhtiö oli osakkaan ensisijaisen vaatimuksen mukaisesti velvoitettava korjaamaan huoneiston pesuhuoneen kynnys matalammaksi. Lisäksi taloyhtiö oli velvollinen korvaamaan osakkaalle tavarantarkastuksesta aiheutuneet kulut. Kulut eivät olleet saatuun selvitykseen nähden miltään osin tarpeettomia tai liioiteltuja. (Vailla lainvoimaa 14.11.2018)
13.11.2018 11.51
Tietosuojan maailmankokous julkisti päätöksen verkko-oppimisalustoista sekä julkilausuman tekoälystä Tietosuojaa ja yksityisyyden suojaa valvovien viranomaisten maailmankokous (ICDPPC) antoi lokakuun lopussa julkilausuman tekoälyn kehityksestä sekä päätöksen verkko-oppimisalustoista. Molemmat asiakirjat ovat nyt luettavissa myös tietosuojavaltuutetun toimiston verkkosivuilta. Päätöksessään ICDPPC sanoo, että verkko-oppiminen tarjoaa uusia, tehokkaita ja innovatiivisia tapoja oppimiseen ja opetuksen järjestämiseen. Tähän sisältyy kuitenkin myös riskejä, jotka liittyvät henkilötiedon keräämiseen, käyttöön ja säilyttämiseen – erityisesti silloin, kun oppimisalustojen käyttäjiä ovat lapset ja nuoret. ICDPPC:n päätös sisältää toimenpidesuosituksia niin koulutuksen järjestäjille, e-oppimisalustojen kehittäjille kuin tietosuojaviranomaisillekin.
13.11.2018 10.10
Hovioikeus arvioi liikehuoneiston vuokrasopimuksen osapuolten yhteistä tarkoitusta, osapuolten aikaisempaa käytäntöä, epäselvyyssääntöä ja kohtuusperiaatetta HO:ssa oli ollut kyse siitä, oliko B Oy:llä (vuokralainen) ollut velvollisuus sopimuksen nojalla suorittaa muutostöiden kustannuksia kunnalle 10 vuoden tasaerissä vielä vuokra-aikaa koskevan 12 kuukauden irtisanomisajan päätyttyä vai oliko B vapautunut tästä velvollisuudesta irtisanomisajan päätyttyä. B Oy velvoitettiin suorittamaan A Oy:lle (vuokranantaja) maksamatta jääneistä vuokratilojen muutostöiden kustannuksista 458.966,22 euroa korkolain 4 §:n 1 momentin mukaisine viivästyskorkoineen 2.11.2016 lukien. B Oy velvoitettiin suorittamaan A Oy:lle ennallistamiskustannuksista 3.100 euroa. KO:n tuomio kumottiin. (Vailla lainvoimaa 13.11.2018)
13.11.2018 8.11
Junamatkustajien oikeuksiin parannuksia EU:ssa Vuosittain junamatkustajat taittavat yli 500 miljardia kilometriä Euroopan rautateillä. Nyt parlamentin jäsenet haluavat varmistaa, että heidän oikeutensa turvataan. Uudistetut säännöt koskisivat kaikkia EU-maita ja kaikkia raidematkustamisen muotoja. Liikennevaliokunta hyväksyi uudistuksen 9. lokakuuta, ja täysistunto käsittelee esitystä 15. marraskuuta.
12.11.2018 14.30
Kuluttajariitalautakunnan kolme ratkaisua pysäköinnin valvontamaksusta - virheellinen aluekoodi - kaksi pysäköintikiekkoa - mobiilimaksu väärällä rekisteritunnuksella Lautakunta piti annettua valvontamaksua kohtuuttomana, kun kuluttaja oli erehdyksessä maksanut pysäköintimaksun väärällä aluenumerolla, minkä vuoksi aluevalvoja ei ollut yhdistänyt maksua autoon. Lautakunta suositti, että yhtiö palauttaa kuluttajalle valvontamaksun sekä siihen liittyvät perintäkulut yhteensä 69 euroa. Toisessa tapauksessa lautakunta suositti, että yhtiö peruuttaa kuluttajalle antamansa 60 euron suuruisen valvontamaksun katsoen, että vain yksi pysäköintikiekko oli ollut kokonaisuudessaan näkyvissä ja helposti luettavissa. Toinen pysäköintikiekko oli ollut vain osittain näkyvillä siten, ettei se olisi kelvannut ilmoittamaan saapumisaikaa. Näin ollen erehtymisvaraa ei ollut ollut, eikä valvontamaksu ollut perusteltu. Kolmannessa tapauksessa kuluttaja oli erehdyksessä antanut kahdesti virheellisen rekisteritunnuksen maksusovellukselle, minkä vuoksi valvontayhtiö ei ollut yhdistänyt maksutietoa hänen autoonsa. Lautakunta suositti, että yhtiö palauttaa kuluttajalle 160 euroa.
12.11.2018 13.17
Kuluttajariitalautakunnan ratkaisu valmismatkaan sisältyneen lennon viivästymistä koskevassa asiassa Asiassa oli kysymys siitä, oliko matkanjärjestäjällä oikeus vähentää vakiokorvauksen määrä matkustajille valmismatkan virheen vuoksi myönnettävästä hinnanalennuksesta. Lisäksi asiassa oli kysymys siitä, oliko matkustajilla oikeus asetuksen 261/2004 10 artiklan mukaiseen hyvitykseen matkustusluokan muuttamisesta. Matkustajat vaativat, että lentoyhtiö korvaa matkustusluokan muuttamisesta asetuksen mukaisesti 75 prosenttia lentolipun hinnasta, yhteensä 300 euroa matkustajaa kohden. Lisäksi matkustajat vaativat, että matkanjärjestäjä hyvittää valmismatkassa olleen virheen vuoksi matkan hinnasta 218,40 euroa kummallekin matkustajalle. Lautakunta ei suosittanut hyvitystä asiassa.
12.11.2018 10.10
Tietosuoja - elintarvikealan toiminta ja valvonta: Mitä tietoja valvoja voi vaatia elintarvikealan toimijalta? Valvojilla on elintarvikelakiin perustuva lakisääteinen oikeus saada riittävät tiedot siitä, että elintarvikealan toimijan omavalvontasuunnitelma on kunnossa (esimerkiksi tiedot hygieniapasseista, terveydentilan selvityksistä). Valvojalla on mahdollisuus todentaa tämä eri tavoin. Valvojan tulee pystyä todentamaan, onko omavalvontasuunnitelma riittävän kattava suhteessa toiminnan luonteeseen ja laajuuteen nähden.
12.11.2018 9.15
Tietojen vapaa liikkuvuus: EU:lta uudet säännöt Neuvosto hyväksyi 9. marraskuuta uudistuksen, jolla poistetaan muiden kuin henkilötietojen vapaan liikkuvuuden esteet EU:ssa. Uusilla säännöillä on tarkoitus edistää datataloutta ja uusien teknologioiden, kuten rajat ylittävien autonomisten järjestelmien ja tekoälyn, kehittämistä. Euroopan parlamentin kanssa saatiin aikaan väliaikainen sopimus 19. kesäkuuta 2018. Uudistuksella kielletään datan säilytyspaikkaa koskevat rajoitukset, joita jäsenmaissa on asetettu muiden kuin henkilötietojen tallentamiseen tai käsittelyyn liittyvälle maantieteelliselle sijainnille, paitsi jos tällaiset rajoitukset ovat perusteltuja yleiseen turvallisuuteen liittyvistä syistä. Jäsenmaiden viranomaisilla on edelleen pääsy dataan silloinkin, kun se sijaitsee toisessa maassa. Datan saaminen käyttöön voi olla tarpeen esimerkiksi sääntömääräisiä tai valvontatarkastuksia varten.
Osakehuoneistojen tiedot uuteen rekisteriin vuodesta 2019 alkaen Vuonna 2019 Suomessa otetaan käyttöön sähköinen osakehuoneistorekisteri, jonne kerätään vähitellen kattavat tiedot asunto-osakkeiden omistuksista ja panttauksista. Omistusten ja panttausten sähköinen kirjaaminen alkaa, mikäli kuten tarkoitus on, uusi lainsäädäntö tulee voimaan vuoden 2019 alusta alkaen. Uudet asuntoyhtiöt perustetaan tämän jälkeen vain digitaalisesti, eikä osakekirjoja näiden yhtiöiden osalta enää painateta. Uusien asuntoyhtiöiden osakkeet tulevat suoraan osakehuoneistorekisterin piiriin. Vanhat eli ennen vuotta 2019 perustetut taloyhtiöt voivat siirtää osakeluettelonsa osakehuoneistorekisteriin 1. toukokuuta 2019 lähtien. Siirron jälkeen taloyhtiöllä ei ole enää velvollisuutta pitää yllä osakeluetteloa. Siirron edellytyksenä on, että yhtiön edustajatiedot ovat kaupparekisterissä ajan tasalla.
9.11.2018 12.15
Maahanmuuttohallinnolle tulossa uusi henkilötietolaki Maahanmuuttohallinnon henkilötietojen käsittelyä koskeva sääntely on tarkoitus koota uuteen lakiin. Uusi laki korvaisi yli 20 vuotta vanhan ulkomaalaisrekisterilain ja täydentäisi Euroopan unionin tietosuoja-asetusta ja tietosuojalakia. Hallituksen esitys maahanmuuttohallinnon henkilötietolaiksi ja eräiksi siihen liittyviksi laeiksi annettiin eduskunnalle 8. marraskuuta.
9.11.2018 11.00
Hovioikeus hylkäsi toimittajan pyynnön saada oikeudenkäyntiaineistoon kuuluvasta tapon yritystä koskevasta DVD-tallenteesta jäljennös Päätöksessä esitettyjä seikkoja punnittuaan hovioikeus katsoi, että DVD-tallenteen sisältö oli teon vakavuus, käytetyn väkivallan luonne ja tekoon liittyvät halventavat piirteet huomioon ottaen rikoksen uhrina olleen asianomistajan ihmisarvoa loukkaavaa. Tallenteella oleva tieto oli siten oikeudenkäynnin julkisuudesta yleisissä tuomioistuimissa annetun lain 9 §:n 1 momentin 3 kohdan nojalla salaista. (Vailla lainvoimaa 9.11.2018)
9.11.2018 8.00
Lain tulkintaa terveydenhuollon tietojen luovuttamisessa tarkennetaan ohjeistuksella Perhe- ja peruspalveluministeri Annika Saarikko ja sisäministeri Kai Mykkänen keskustelivat torstaina 8. marraskuuta viranomaisten tiedonvaihdosta. Keskustelu koski poliisin ja terveydenhuollon tiedonvaihtoa erityisesti tapauksissa, joissa terveydenhuollon ammattilainen saa työssään tietoa, jolla perusteella voidaan epäillä potilaan olevan vaaraksi muille ihmisille. Julkisuudessa on käsitelty keskeneräistä valmistelua ja asiasta on ollut liikkeellä myös väärää tietoa.
8.11.2018 9.03
Hovioikeus: Pelkkä väite tai epäily syrjinnästä, jota ei perusteta tosiseikkojen esittämiseen, ei ole riittävä kanteen sisällöksi Uuden yhdenvertaisuuslain 28 §:n esitöiden (HE 19/2014 vp. s. 93) mukaan jotta syrjintää tai vastatoimia koskeva kanne tai hakemus voisi menestyä, olisi ensisijaisesti vireillepanijan esitettävä sellaista näyttöä tapahtumien kulusta ja muusta tosiseikastosta, jonka perusteella asiaa objektiivisesti arvioiden voidaan olettaa syrjinnän tai vastatoimien kieltoa rikotun. (Vailla lainvoimaa 8.11.2018)Avoin uutinen
8.11.2018 7.59
Hovioikeuden pohdintoja lapsen takautuvasta elatusavusta – käräjäoikeuden tuomiota muutettiin ja takautuvaa elatusapua myönnettiin yhden vuoden ajalta Hovioikeus totesi muun muassa, että lainsäätäjän tarkoituksena on selvästi ollut pitää taannehtivuus poikkeuksena suhteessa pääsääntöön, jonka mukaan elatusapu määrätään kanteen vireillepanosta lukien. Tässä tapauksessa lapsi oli taannehtivuusvaatimusta koskevana aikana ollut alle yksivuotias ja äitinsä kotihoidossa, joten hänen hoitamisestaan johtuvat juoksevat kulut olivat olleet kohtalaisen pienet. Ensimmäisen lapsen syntyminen aiheuttaa kuitenkin verrattain arvokkaiden varusteiden, kuten lastenvaunujen ja auton turvakaukalon, hankkimisen. Lapsen aineellisten tarpeiden tyydyttämisen edellyttämät kustannukset ovat siten suuret. B oli lapsen syntymästä alkaen ollut tietoinen elatusvelvollisuudestaan eikä tästä huolimatta ollut osallistunut elatukseen lainkaan. Yhtä kalenterivuotta käsittävää taannehtivaa vaatimusta ei voitu B:n tulotaso huomioon ottaen pitää tämän kannalta kohtuuttomana. Näin ollen oli kohtuullista, että elatusapua määrättiin suoritettavaksi jo 1.1.2015 lukien. Hovioikeudessa käsiteltävänä olevan ajanjakson osalta vaaditun elatusavun määrää 1.932 euroa B ei kiistänyt. (Vailla lainvoimaa 8.11.2018)
7.11.2018 13.11
Hovioikeus: Työnantajan lakisääteistä tapaturmavakuutusta (aiempi laki 608/1948) ei ollut pidettävä vastuuvakuutukseen nähden sillä tavoin ensisijaisena korvausjärjestelmänä, että se olisi estänyt hakemasta korvausta ensisijaisesti vastuuvakuutuksen perusteella Asiassa oli If Vahinkovakuutus Oyj, Suomen sivuliikkeen valituksen johdosta kysymys siitä, oliko A:n tullut hakea korvausta pysyvästä haitasta ja liikennevakuutuksen hoitotuesta vastuuvakuutukseen nähden ensisijaisesti lakisääteisen työtapaturmavakuutuksen perusteella. Mikäli A oli voinut hakea korvauksia vastuuvakuutuksesta hakematta niitä ensin lakisääteisestä työtapaturmavakuutuksesta, asiassa oli tämän jälkeen kysymys siitä, voitiinko A:lle myöntää liikennevakuutuksen hoitotukea vastuuvakuutukseen perustuen. (Vailla lainvoimaa 7.11.2018)
7.11.2018 12.16
Hovioikeus velvoitti vastaajan suorittamaan kantajalle avopuolisoiden yhteistalouden purkamisesta annetun lain mukaista hyvitystä 17.549,56 euroa korkoineen Hovioikeus katsoi toisin kuin käräjäoikeus näytetyksi, että A oli kertomuksensa mukaisesti sijoittanut varojaan B:n nimissä osakkeisiin, B oli avoliiton päättyessä jättänyt tilittämättä nuo varat takaisin A:lle ja B oli edellä selostetuin tavoin saanut mainitut varat yhteensä 17.549,56 euroa hyväkseen. B oli siten saanut avoliittolain 8 §:ssä tarkoitettua perusteetonta etua, josta A:lla oli oikeus saada hyvitystä 17.549,56 euroa. (Vailla lainvoimaa 7.11.2018)